Notum sit omnibus hominibus, tam presentibus quam futuris, quod Ansedeus miles, filius Bernardi de Oblaco, calumpniam quam injuste faciebat super alodium Bernardi capellani de Lurduno, quod est in villa de Oblaco, verpivit et finivit in manu Vincentii presbiteri, pronepotis Bernardi supradicti. Hoc autem factum est in domo Stephani de Cadrella in presentia Uberti, militis de Saliaco, Petri Barbe, tunc temporis prepositi ejus, Girardi de Maciaco, Stephani Milardi, Gisleberti de Lurduno, Stephani clerici, Silvestri fratris ejusdem clerici, Bernardi Berte de Cotes; et ut hoc melius confirmaretur, habuit a supradicto Vincentio viginti solidos, Ubertus de Saliaco unam [libram] piperis; et sciendum quod supradictus Ansedeus in hac verpitione retinuit quod Bernardus capellanus prenominatus post excommunicationem de hac re factam, alodium ubicumque esset nominaret, ipso Ansedeo presente et supradictam verpitionem confirmante. Postea vero contigit, quod una die ipse Ansedeus Lurdunum venit, ubi Vincentius capellanus Sancti Maioli, qui tunc ibi advenit, jussu et assensu Ansedei, coram Bernardo et multis astantibus, excommunicationem fecit; qua audita capellanus in septem locis alodium suum jacere veraciter manifestavit. Ansedeus vero iterum sine ulla retentatione calumpniam quam injuste faciebat verpivit et finivit; et ut hoc forcius teneretur et confirmaretur, almuciam quam ipse Ansedeus in capite ferebat Vincentio presbitero pronepoti Bernardi capellani pro signo dedit, pro qua ab eodem Vincentio XII denarios et insuper pro placito supradicto firmiter tenendo, vivente facturum unoquoque anno Bernardi sui patris anniversarium. Factum est hoc in presentia Vincentii, capellani de Sancto Maiolo, Stephani, presbiteri de Bellomonte, Aalardi presbiteri, Drogonis monachi, tunc temporis de Lurduno obedientiarii, Bernardi et Ugonis, militum cognatorum de Busseria, Ugonis Rufi de Breia, Bern..... Bernardi de Cotta, Bernardi de Donziaco..... Lebaudi Cristiani..... III solidos habuit. Nec hoc quic.......